RESOLUCIÓN do 1 de xullo de 2020, da Secretaría Xeral para o Deporte, pola que se modifica a Resolución do 16 de decembro de 2019 pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se convocan para o ano 2020, e pola que se fan públicas as listaxes definitivas das entidades beneficiarias, así como as solicitudes denegadas, inadmitidas e desistidas (código de procedemento PR945C).
Vicepresidencia e Consellería de Presidencia, Administracións Públicas e Xustiza — III. Outras disposicións — 10/07/2020

No
Diario Oficial de Galicia
número 6, do 10 de xaneiro de 2020, publicouse a Resolución do 16 de decembro de 2019, da Secretaría Xeral para o Deporte, pola que se establecen as bases reguladoras da concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia, para o desenvolvemento de actividades deportivas, e se convocan para o ano 2020. No artigo 3.5 da convocatoria establecíase un prazo dun mes para a presentación de solicitudes.
No artigo 1.3. establécese que para a concesión destas subvencións se destinan 1.960.000 €, con cargo á aplicación orzamentaria 04.40.441A.481.0 dos orzamentos xerais da Comunidade Autónoma de Galicia para o ano 2020. Coa creación dun fondo de continxencia para reorientar gasto corrente e reforzar o gasto sanitario e social como consecuencia do COVID-19, esta partida orzamentaria minórase en 100.000 €.
Rematado o prazo de solicitudes, publícase a Resolución do 28 de abril de 2020 pola que se fan públicas as listaxes de solicitudes suxeitas a emenda, as solicitudes inadmitidas e as admitidas (DOG núm. 90, do 11 de maio), presentadas ao abeiro da Resolución do 16 de decembro de 2019, en que se establece un prazo de dez días hábiles para formular reclamacións, emendar erros e falta de documentación. O 28 de maio de 2020 publicouse na páxina web da Secretaría Xeral para o Deporte, deporte.xunta.gal, a listaxe cos datos deportivos obxecto de valoración, e que foron certificados polas respectivas federacións deportivas, e deuse tamén un prazo de dez días hábiles para que os interesados puidesen presentar alegacións.
Unha vez pechado o prazo de reclamacións e emenda da documentación das solicitudes, así como o prazo de alegacións aos datos deportivos e modificadas, de ser o caso, as certificacións emitidas en primeira instancia polas respectivas federacións, o órgano instrutor remite as certificacións definitivas xunto coa documentación que cumpre as exixencias contidas na convocatoria e nas bases reguladoras das subvencións, á comisión encargada de aplicar os criterios de determinación do importe da subvención, na sesión do 22 de xuño, segundo queda acreditado na correspondente acta.
A concesión destas subvencións será atendida con cargo á aplicación orzamentaria 04.40.441A.481.0 do exercicio orzamentario do ano 2020, ata un importe máximo de 1.860.000 € (un millón oitocentos sesenta mil euros).
De acordo co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, e en virtude das atribucións que me foron conferidas,
Primeiro. Modificar a Resolución do 16 de decembro de 2019, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se procede á súa convocatoria para o ano 2020 (código de procedemento PR945C).
Modifícase o artigo 1.3 da Resolución do 16 de decembro de 2019, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas, e se procede á súa convocatoria para o ano 2020 (código de procedemento PR945C), que queda redactado como segue:
«3. Para a concesión destas subvencións destínanse 1.860.000,00 €, con cargo á aplicación orzamentaria 04.40.441A.481.0 dos orzamentos xerais da Comunidade Autónoma de Galicia para o ano 2020, e establécese a axuda máxima por entidade beneficiaria en 29.999,00 €».
Segundo. Acreditadas as actuacións levadas a cabo pola Comisión de valoración a que que se refire o artigo 7 da Resolución do 16 de decembro de 2019, e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas e comprobada a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo o 22 de xuño de 2020, vista a proposta formulada pola citada comisión e unha vez examinadas as alegacións presentadas, resolvo:
a) Outorgar, polo desenvolvemento de actividades deportivas, as subvencións que se recollen no anexo I desta resolución, ordenadas alfabeticamente, unha vez aplicados os criterios establecidos no artigo 8 das bases reguladoras deste procedemento.
Os importes das subvencións determínanse con base no establecido no artigo 9 das citadas bases. Acadaron a condición de beneficiarias as entidades que obtiveron unha puntuación mínima de 7 puntos, salvo no caso das entidades participantes en competicións deportivas oficiais dirixidas a persoas con algunha discapacidade, cuxa puntuación mínima é de 5 puntos.
b) Denegar o outorgamento das solicitudes de subvención ás entidades que se recollen no anexo II desta resolución, ordenadas alfabeticamente, por obter unha puntuación inferior á mínima requirida para resultaren beneficiarias.
c) Declarar inadmitidas ou desistidas da súa petición as solicitudes recollidas no anexo III desta resolución, ordenadas alfabeticamente, con indicación do motivo da inadmisión ou desistencia.
Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web deporte.xunta.gal
As entidades beneficiarias dispoñen dun mes de prazo, contado desde o día seguinte ao da publicación desta resolución no DOG, para presentar a solicitude de aboamento da axuda concedida e a demais documentación xustificativa.
Terceiro. Esta resolución esgota a vía administrativa e contra ela pode interpoñerse recurso potestativo de reposición ante o secretario xeral para o Deporte, no prazo dun mes contado a partir do día seguinte ao da súa publicación no
Diario Oficial de Galicia
, ou ben recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 1 de xullo de 2020